Public procurement notice: Voluntary Ex Ante Transparency Notice
Published: 2021-06-01
Buyer: Ministerstvo obrany Slovenskej republiky – Úrad pre investície a akvizície
Country: SK
Contract type: Services
Procedure: Negotiated without a prior call for competition
CPV classification: 72267000: Software maintenance and repair services
Estimated value: 473990 EUR
Award criteria: Lowest price

Technical requirements: Aktualizácia navigačných databáz a údajov zmenovej služby pre stacionárne a mobilné zariadenia VzS OS SR
V roku 2020 bol pre vzdušné sily OS SR zavedený koncept Electronic Flight Bag (EFB) nevyhnutný pre zabezpečenie rozvoja a potrebný pre plnohodnotné plnenie úloh v prostredí civilnej a vojenskej leteckej prevádzky s dôrazom na špecifické úlohy jednotlivých druhov letectva. Na zabezpečenie funkčnosti EFB a plnej operačnej spôsobilosti letectva sú potrebné pravidelné aktualizácie mapových a navigačných databáz EFB. S prihliadnutím na charakter plnených úloh a vykonávanie misií v rámci vzdušných prepráv a vzdušných operácii v rámci SR a v zahraničí je potrebné, aby poskytované služby zahŕňali okrem pokrytia civilných letísk aj mapy a informácie o vojenských letiskách (Military coverage).
Predmetom zákazky je zabezpečenie poskytovania elektronických služieb, ktorých cieľom je zabezpečiť plánovanie letov, efektívne navigovanie po letových tratiach vo vzdušnom priestore a s poskytovaním aktuálnych letových informácií potrebných pre vykonanie letu a pre nevyhnutný rozhodovací proces posádky lietadla, ako sú informácie o letových trasách, letiskách, meteorologickej situácii, obmedzeniach vo vzdušných priestoroch a v riadených oblastiach letísk a aktualizovanie leteckých navigačných databáz pre navigačné zariadenia lietadla. Tieto informácie majú bezprostredný a zásadný vplyv na bezpečnosť letovej prevádzky a teda zvýšenie jej úrovne a zníženie úrovne záťaže posádok lietadiel v oblasti navigácie najmä v prípadoch riešenia abnormálnych a núdzových situácií.
Spoločnosť Pro Pilot, s.r.o. ako jediný výhradný zástupca na Slovensku spoločnosti Jeppesen GmbH, Frankfurter Strasse 233, 63235 Neu-Isenburg, NEMECKO, je oprávnená poskytovať letecké navigačné údaje, mapy a databázy, ktoré vzdušné sily OS SR využívajú viac ako 25 rokov. Tieto mapy majú presnú štruktúru, sú prehľadné a prispôsobené letectvu. Súčasná generácia aktívnych pilotov pracuje od začiatku svojej kariéry výhradne s mapami a navigačnými podkladmi od spoločnosti Jeppesen. Ich výcvik ako aj výcvik nových pilotov sa vykonáva výhradne s použitím máp od firmy Jeppesen. Akákoľvek prípadná zmena v etablovanom štandarde formátu používaných máp by znamenala nutnosť pozastavenia operácií na nevyhnutný čas a potrebu vykonania posúdenia bezpečnosti a implementačnej fázy, aby zaručila vysokú mieru bezpečnosti a riziko možnosti nesprávnej interpretácie navigačných a letových údajov.
Z vyššie uvedeného je preukázané podľa § 81 písm. b) bod. 2 zákona o verejnom obstarávaní neexistencia hospodárskej súťaže a súčasne:
1.neexistuje ani žiadna primeraná alternatíva alebo náhrada (t. j. alternatíva, ktorá by nespôsobovala neprimerané ťažkosti a náklady a nie je objektívne možné zabezpečiť rovnaký výsledok iným produktom). Služby, ktoré sú predmetom zákazky a ktoré poskytuje Pro Pilot s.r.o. sú pre verejného obstarávateľa významné z hľadiska bezpečnosti a plynulosti letovej prevádzky. Predmetom služieb je zabezpečenie poskytovania elektronických služieb a poskytovanie aktuálnych letových informácií potrebných pre vykonanie letu a pre nevyhnutný rozhodovací proces posádky lietadla určitých špecifických presných informácií. Nakoľko týmito informáciami, na ktoré je verejný obstarávateľ viazaný disponuje len uvedený subjekt, je podmienená splnením zákonných podmienok zo strany ktoréhokoľvek subjektu, pre verejného obstarávateľa pre zabezpečenie bezpečnosti a plynulosti letovej prevádzky v súčasnosti neexistuje alternatíva alebo náhrada a z hľadiska bezpečnosti verejný obstarávateľ ani nemôže uvažovať o inej alternatíve alebo náhrade.
2.chýbajúca hospodárska súťaž nie je výsledkom umelého zúženia parametrov verejného obstarávania nejde o umelé zúženie parametrov verejného obstarávania, nakoľko Pro Pilot s.r.o. je na trhu jediným výhradným zástupcom spoločnosti Jepesen GmbH, ktorá komplexne dokáže zabezpečiť uvedenú službu a nie je výsledkom iniciatívy ani výsledkom subjektívneho rozhodnutia verejného obstarávateľa, ale vychádza z objektívnych dôvodov.
Predmetné verejné obstarávanie nie je zelené verejné obstarávanie, obstarávanie inovácii, obstarávanie zamerané na sociálne aspekty.


Winner: Pro Pilot, s. r. o.
Award value: 473990